ৰাষ্ট্ৰীয় পৰীক্ষা সংস্থা(NTA)ই NEET ২০২১-ৰ ফলাফল আজি ঘোষণা কৰিছে। ভাৰতৰ উচ্চতম ন্যায়ালয়ে বোম্বাই উচ্চ ন্যায়ালয়ৰ ৰায়ত দুজন প্ৰাৰ্থীৰ বাবে নতুন পৰীক্ষাৰ নিৰ্দেশ দিয়াৰ পিছত NTA এ আজি ফলাফল ঘোষণা কৰিছে।
এই বছৰ প্ৰায় ১৬ লাখ প্ৰাৰ্থীয়ে NEET পৰীক্ষাত অৱতীৰ্ণ হৈছিল।
NTAৰ এক বিবৃতি অনুসৰি প্ৰশিক্ষাৰ্থী সকলে লাভ কৰা নম্বৰবোৰ অতি সোনকালেই neet.nta.nic.in উপলব্ধ কৰা হ'ব।
১ আগষ্টত ক'ভিদ-১৯ ৰ দ্বিতীয় ঢৌৰ বাবে প্ৰৱেশ পৰীক্ষা পিছুৱাই দিয়া হৈছিল। অৱশেষত ১২ ছেপ্টেম্বৰত পৰীক্ষা অনুষ্ঠিত হৈছিল।
এই বৰ্ষৰ NEET পৰীক্ষা বিতৰ্কৰ মাজত সোমাই পৰিছিল। বোম্বাই উচ্চ ন্যায়ালয়ে দুজন শিক্ষাৰ্থীৰ বাবে পুনৰ পৰীক্ষাৰ নিৰ্দেশ দিছিল যিয়ে অভিযোগ কৰিছিল যে তেওঁলোকক ভুল প্ৰশ্নকাকত আৰু উত্তৰ পত্ৰ দিয়া হৈছিল। শীৰ্ষ ন্যায়ালয়ে অৱশ্যে কয় যে দুজন প্ৰাৰ্থীৰ বাবে প্ৰায় ১৬ লাখ প্ৰাৰ্থীৰ ফলাফল স্থগিত ৰাখিব নোৱাৰি।
ইয়াৰ পূৰ্বে, ৰাজস্থান আৰু উত্তৰ প্ৰদেশৰ আৰক্ষীয়ে প্ৰাৰ্থীসকলক প্ৰশ্ন সমাধান কৰাত সহায় কৰা কেইবাজনো নিৰীক্ষকক গ্ৰেপ্তাৰ কৰিছিল।
ইয়াৰ পাছতে বহু প্ৰাৰ্থীয়ে ভাৰতৰ উচ্চতম ন্যায়ালয়ত পৰীক্ষা নিৰপেক্ষ আৰু স্বচ্ছ ভাৱে অনুষ্ঠিত কৰা হোৱা নাছিল বুলি আবেদন দাখিল কৰিছিল।
তেওঁলোকে পৰীক্ষাটো বাতিল কৰি পুনৰ অনুষ্ঠিত কৰিবলৈ আবেদন জনাইছিল। অৱশ্যে উচ্চতম ন্যায়ালয়ে এই আবেদন নাকচ কৰিছিল।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Covid Update ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
